കൂടപ്പിറപ്പ്

വയലാർ രാമവർമ ഗാനങ്ങളെഴുതിയ ആദ്യത്തെ ചലച്ചിത്രമാണ് കൂടപ്പിറപ്പ്.  സംഗീതസംവിധാനം കെ. രാഘവൻ നിർവഹിച്ചു.  മുതുകുളം രാഘവൻ പിള്ളയും പോഞ്ഞിക്കര റാഫിയും ചേർന്ന് ഇതിന്റെ തിരക്കഥയും സംഭാഷണവും രചിച്ചു.  എച്ച്.എസ്. വേണു ഛായാഗ്രഹണവും, എം. കൃഷ്ണനും സ്വാമിനാഥനും ചേർന്ന് ശബ്ദലേഖനവും, കെ.പി. ശങ്കരൻ കുട്ടി രംഗസംവിധാനവും, സോഹൻ ലാൽ നൃത്തസംവിധാനവും, എൻ.എസ്. മണി ചിത്രസംയോജനവും നിർവഹിച്ചു.  ജെ.ഡി. തോട്ടാൻ സംവിധാനം ചെയ്ത കൂടപ്പിറപ്പ് ചന്ദ്രതാരാ പിക്ച്ചേഴ്സ് വിതരണത്തിനെത്തിച്ചു. 1956 ഒക്ടോബർ 19ന് ഈ ചിത്രം പ്രദർശനം തുടങ്ങി.

കൂടപ്പിറപ്പ് അന്നത്തെ ഒരു പരീക്ഷണ ചിത്രമായിരുന്നു. പുതുമുഖങ്ങളായ അംബികയും പ്രേംനവാസും ആണ് ഇതിലെ നായികാനായകന്മാർ. മറ്റു പ്രവർത്തകരും ഏറിയപങ്കും പുതുമുഖങ്ങളായിരുന്നു.അനുഗൃഹീത കവിയും ഗാനരചയിതാവുമായ വയലാർ രാമവർമ്മ കൂടപ്പിറപ്പിലൂടെയാണ് ചലച്ചിത്ര രംഗത്തേക്കു കടന്നുവന്നത്. പ്രസിദ്ധ കഥാകാരൻ പോഞ്ഞിക്കര റാഫി ഇതിലൂടെ തിരക്കഥാകൃത്തായി.മൗനത്തിന്റെ കൂടപ്പിറപ്പ് - മാധ്യമം ആഴ്ചപ്പതിപ്പ്

അഭിനേതാക്കൾ

പ്രേം നവാസ്ടി.എസ്. മുത്തയ്യമുതുകുളം രാഘവൻ പിള്ളശ്രീനാരായണ പിള്ളഅംബികമിസ് കുമാരികുമാരി തങ്കംഅടൂർ പങ്കജം
പിന്നണിഗായകർ

എ.എം. രാജകെ. രാഘവൻഎം.എൽ. വസന്തകുമാരിശാന്ത പി. നായർ
അവലംബം

പുറത്തേക്കുള്ള കണ്ണികൾ

മലയാളം മൂവി മ്യൂസിക് ഡാറ്റാബേസിൽ നിന്ന്

വർഗ്ഗം:1956-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജെ.ഡി തോട്ടാൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:വയലാർ -രാഘവൻ ഗാനങ്ങൾ
വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ